Diari Oficial de la Generalitat Valenciana


Sumari del DOGV 4579, del 03-09-2003 (2003/9674)

Informació pública de la modificació puntual 3/2002, del Pla General, consistent en la correcció dels articles 4.24 de la zona U-7, Monteblanco, i 4.25 de la zona U-8, Tossalet.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4579

Data del DOGV
:   03-09-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9674


Organisme emissor
:   Ajuntament d'Onda

Tipus de document
:   Anunci

Informació pública de la modificació puntual 3/2002, del Pla General, consistent en la correcció dels articles 4.24 de la zona U-7, Monteblanco, i 4.25 de la zona U-8, Tossalet. [2003/Q9674]
  
El Ple de l'Ajuntament, en la sessió extraordinària feta amb data 17 de juliol de 2003, ha adoptat entre altres el següent acord:
  
10é) Dictamen modificació puntual 3/2003 del Pla General d'Ordenació Urbana, consistent en la correcció dels articles 4.24 de la zona U-7, Monteblanco, i 4.25 de la zona U-8, Tossalet.
  
Comença la consideració d'aquest punt de l'ordre del dia eximint a la Secretaria, per manifestar a requeriment de la Presidència que tots els assistents coneixen el seu contingut, de la lectura del dictamen de la Comissió Informativa Permanent d'Ordenació del Territori, de data 9 de juliol de 2003, que es transcriu literalment:
  
«Antecedents:
  
1. El 22 de juliol de 1998, la Comissió Territorial d'Urbanisme va aprovar l'homologació de Pla General d'Ordenació Urbana d'Onda a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. En les normes urbanístiques de l'homologació del Pla General d'Ordenació Urbana es van transcriure les normes urbanístiques del Pla General d'Ordenació Urbana de l'any 1994, on s'indicaven detalladament els usos i les condicions d'edificabilitat dels barris U-7, Monteblanco, i U-8, Tossalet.
  
3. En la normativa vigent només es permet l'ús de vivenda unifamiliar per a estos dos barris, i a més només es regula l'ús de golfa davall coberta inclinada, no fent esment del davall coberta plana, que és la tipologia de coberta més habitual de la zona.
  
4. Per part de l'arquitecte municipal s'ha procedit a la redacció de la modificació puntual dels articles 4.24 i 4.25, que són els que ordenen detalladament les zones U-7 i U-8, i la documentació consta de memòria informativa i justificativa.
  
5. La modificació proposada no significa augment d'edificabilitat per a la zona ni canvis en la dotació d'estàndards públics.
  
6. Vist l'informe jurídic emés pel TAG d'Urbanisme, amb data 1 de juliol de 2003, i vist el que disposen els articles 35, elaboració del planejament general, i 38, tramitació de plans generals, i 55, revisions i aprovacions dels plans, de la Llei 6/1994, Reguladora de l'Activitat Urbanística (LRAU), tots ells relatius a l'aprovació i modificació de plans generals a la Comunitat Valenciana.
  
Per tant i d'acord amb el que s'ha exposat anteriorment, es proposa a la Comissió Informativa Permanent de l'Àrea d'Ordenació del Territori, que dictamine favorablement la següent proposta d'acord:
  
Primer
  
Sotmetre a informació pública pel termini d'un mes la memòria diligenciada de la modificació puntual número 3/2003 del Pla General d'Ordenació Urbana, relativa a la correcció dels articles 4.24, Monteblanco, i 4.25, Tossalet, de les normes urbanístiques, per a permetre'n l'ús de vivenda plurifamiliar i l'ús de golfa davall coberta plana.
  
Segon
  
Publicar l'anunci d'exposició pública al tauler d'anuncis municipal, en un diari no oficial d'àmplia difusió a la localitat i en el Diari Oficial de la Generalitat Valenciana.
  
Tercer
  
Conclosos els tràmits anteriors, el Ple de l'Ajuntament resoldrà sobre l'aprovació provisional, amb introducció de les rectificacions que estime oportunes, i es remetrà l'expedient a la Conselleria d'Obres Públiques, Urbanisme i Transports, per a demanar-ne l'aprovació definitiva.
  
Sotmesa la proposta a votació, és informada favorablement per unanimitat dels assistents».
  
Promogut el debat per part de la Presidència, no cap dels regidors assistents sol·licita fer ús de la paraula, per la qual cosa la proposta d'acord se sotmet directament a votació, i s'aprova per unanimitat.
  
La consulta de la documentació podrà efectuar-se a la tercera planta de l'ajuntament (Secció d'Ordenació del Territori), en horari d'oficines, d'11.00 a 14.00 hores.